Diari Oficial de la Generalitat Valenciana


Sumari del DOGV 9999, del 04-12-2024 (2024/12452)

RESOLUCIÓ de 25 de novembre de 2024, per la qual es convoquen de forma anticipada, per a l’exercici 2025, ajudes per a projectes desenrotllats dins de les estratègies de desenrotllament local participatiu aprovades als grups d’acció local de pesca a la Comunitat Valenciana en el marc del període de programació del Fons Europeu Marítim, de Pesca i d’Aqüicultura (FEMPA) 2021-2027.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9999

Data del DOGV
:   04-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/12571

CVE
:   OYHV-X-2579-58052

Data del document
:   25-11-2024

Organisme emissor
:   Conselleria d'Agricultura, Aigua, Ramaderia i Pesca

Tipus de document
:   Resolució

Anàlisi jurídica

 Descriptors 

:   * ajuda pública
    * conservació de la pesca
    * regulació de la pesca

L’Orde 10/2024, de 4 d’octubre, de la Conselleria d’Agricultura, Aigua, Ramaderia i Pesca, per la qual s’establixen les bases reguladores per a la concessió d’ajudes per a projectes desenrotllats dins de les estratègies de desenrotllament local participatiu aprovades als grups d’acció local de pesca en la Comunitat Valenciana en el marc del període de programació del Fons Europeu Marítim, de Pesca i d’Aqüicultura (FEMPA) 2021-2027, dictada en l’àmbit del Reglament (UE) 2021/1139 del Parlament Europeu i del Consell, de 7 de juliol de 2021, pel qual s’establix el Fons Europeu Marítim, de Pesca i d’Aqüicultura, i el Reglament (UE) 2021/1060, del Parlament Europeu i del Consell, de 24 de juny de 2021, pel qual s’establixen les disposicions comunes, així com les normes financeres que s’apliquen a diversos fons de la Unió, entre els quals es troba el Fons Europeu Marítim, de Pesca i d’Aqüicultura (d’ara en avant, RFEMPA).

D'acord amb l'article 49.1.17ª de la Llei orgànica 1/2006, de 10 d'abril, de Reforma de Llei orgànica 5/1982, d'1 de juliol, d'Estatut d'Autonomia de la Comunitat Valenciana, la Comunitat Valenciana té atribuïdes competències exclusives en matèria d'ordenació del sector pesquer i de l'aqüicultura, sent la Conselleria d'Agricultura, Aigua, Ramaderia i Pesca la competent per a la tramitació de les ajudes comunitàries en esta matèria d'acord amb el Decret 81/2024, de 12 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat.

Els articles 40 i 41 de la Llei 1/2015, de la Generalitat, d’hisenda pública, del sector públic instrumental i de subvencions, establixen que la tramitació d’expedients de gastos podrà iniciar-se en l’exercici immediat anterior sempre que existisca una previsió reiterada en exercicis anteriors, associada en el programa pressupostari, de crèdit adequat i suficient per a la cobertura pressupostària del gasto de què es tracte en els pressupostos de la Generalitat. A estos efectes, esta premissa es complix en les dos línies per als exercicis 2023 i 2024.

A més, s’ha proposat, en el projecte de llei de pressupostos de la Generalitat per a 2025, que s’incloga en el programa pressupostari G01120205GE00000.714A00, Ordenació i millora de la producció pesquera, la línia de subvenció S0483 «Ajudes a projectes de gastos desenrotllats dins de les EDLP», de capítol IV amb una dotació màxima de 600.000,00 euros i la línia de subvenció S0434, «Ajudes inversions GALP», de capítol VII amb una dotació màxima de 2.000.000,00 euros.

Per tot això, i en virtut de l’article 160.4 de la Llei 1/2015, de 6 de febrer, fent ús de les competències conferides,

RESOLC

*Primer. Objectiu i àmbit*

1. Convocar de forma anticipada, per a l’exercici 2025, les ajudes previstes en l’Orde 10/2024, de 4 d’octubre, pel que fa a projectes desenrotllats dins de les estratègies de desenrotllament local participatiu aprovades als grups d’acció local de pesca en la Comunitat Valenciana.

2. Les ajudes s’articularan en la prioritat 3 del FEMPA amb l’objectiu de «permetre una economia blava sostenible en les zones costaneres, insulars i interiors, i fomentar el desenrotllament de les comunitats pesqueres i aqüícoles.»

Prioritat 3. Permetre una economia blava sostenible en les zones costaneres, insulars i interiors, i fomentar el desenrotllament de les comunitats pesqueres i aqüícoles.

Objectiu específic: 3.1. Contribuir a possibilitar una economia blava sostenible en les zones costaneres, insulars i interiors, i a fomentar el desenrotllament de les comunitats pesqueres i aqüícoles.

|  |  |  |
| --- | --- | --- |
| *Tipus d’Activitat* | *TI\** | *Codi FEMPA* |
| 3.1.2 Estratègies de desenrotllament local participatiu. | 14 | 310214 |

  

\*TI: Tipus d’intervenció segons annex IV RFEMPA

*Segon. Persones beneficiàries*

1. Amb caràcter general, podran ser beneficiaris de les ajudes, les persones físiques, jurídiques, i les entitats sense personalitat jurídica que complisquen els requisits i efectuen les accions contemplades en l’Orde 10/2024, de 4 d’octubre, en l’àmbit territorial de la Comunitat Valenciana.

Quan es tracte d’entitats sense personalitat jurídica, haurà de fer-se constar expressament en la sol·licitud la quota de participació de cada un dels membres que la componen, que tindran igualment la condició de beneficiaris. Llevat que es dispose una altra cosa en la sol·licitud, es considerarà que cada membre assumirà els compromisos d’execució i rebrà un percentatge de la subvenció equivalent a la quota de participació en l’entitat. En qualsevol cas, haurà de nomenar-se un representant o un apoderat únic de l’entitat, amb poders suficients per a complir les obligacions que, com a beneficiari, corresponen a l’entitat. No podrà dissoldre’s l’entitat fins que haja transcorregut el termini de prescripció previst en els articles 39 i 65 de la Llei 38/2003, de 17 de novembre.

Així mateix, el projecte per al qual se sol·licita la subvenció haurà d’estar integrat en l’EDLP i haurà de ser coherent amb els objectius i les prioritats que s’establisquen en esta. Es considerarà que un projecte està integrat en l’EDLP quan haja sigut avaluat i aprovat pel GALP corresponent al seu àmbit territorial.

*Tercer. Finançament, quantia, procediment de concessió i publicació de les ajudes*

1. Les ajudes regulades en esta resolució estaran cofinançades en un 70 % pel Fons Europeu Marítim, de Pesca i d’Aqüicultura i la resta, per la Generalitat Valenciana.

2. La intensitat de l’ajuda serà del 50 % del gasto subvencionable total de l’operació amb les excepcions que figuren en l’annex III del Reglament FEMPA, en el qual s’establixen percentatges màxims d’intensitat d’ajuda específics. No obstant això, es tindrà en compte el que establix l’EDLP del territori en què es durà a terme l’operació, que en cap cas podrà superar els màxims establits en la normativa comunitària.

3. Les ajudes es concediran en règim de concurrència competitiva mitjançant una convocatòria oberta i anticipada, de manera que, en l’exercici 2024, podrà arribar-se al moment procedimental immediatament anterior al de la resolució de concessió.

4. Les ajudes es concediran amb càrrec a l’aplicació pressupostària G01120205GE00000.714A00, Ordenació i millora de la producció pesquera a través de les línies de subvenció i pels imports totals màxims que s’assenyalen en l’apartat següent, estimats sobre la base del saldo disponible en els pressupostos de la Generalitat de 2024 una vegada aplicada la dotació màxima corresponent a la convocatòria anticipada segons els articles 40 i 41 de la Llei 1/2015, de 6 de febrer. No obstant això, la concessió estarà condicionada a l’existència, en els pressupostos de l’exercici econòmic següent, de crèdit adequat i suficient.

Així mateix, l’òrgan gestor podrà aplicar a la convocatòria tramitada anticipadament, i sense necessitat d’una nova convocatòria, la quantitat que, aprovada en la Llei de pressupostos de 2025, resulte superior a l’estimada que s’haja fet figurar en la convocatòria anticipada.

5. Al llarg de l’exercici es duran a terme dos procediments de selecció successius mitjançant dos comissions de valoració:

a) Primera comissió de valoració

Aplicació pressupostària G01120205GE00000.714A00.7, línia S0434, «Ajudes a inversions GALP», capítol 7

|  |  |  |  |  |
| --- | --- | --- | --- | --- |
| *GALP* | *2025* | *2026* | *2027* | *2028* |
| Projectes emmarcats en la EDLP GALP València | 210.000,00 € | 147.000,00 € | 126.000,00 € | 105.000,00 € |
| Projectes emmarcats en la EDLP GALP Costa de Azahar | 210.000,00 € | 147.000,00 € | 126.000,00 € | 105.000,00 € |
| Projectes emmarcats en la EDLP GALP La Marina | 210.000,00 € | 147.000,00 € | 126.000,00 € | 105.000,00 € |
| Projectes emmarcats en la EDLP GALP Santa Pola | 210.000,00 € | 147.000,00 € | 126.000,00 € | 105.000,00 € |
| TOTAL | 840.000,00 € | 588.000,00 € | 504.000,00 € | 420.000,00 € |

  

Aplicació pressupostària G01120205GE00000.714A00.4, línia S0483, «Ajudes als projectes de gastos desenrotllats dins de les EDLP», capítol 4

|  |  |
| --- | --- |
| *GALP* | *2025* |
| Projectes emmarcats en la EDLP GALP València | 57.750,00 € |
| Projectes emmarcats en la EDLP GALP Costa de Azahar | 57.750,00 € |
| Projectes emmarcats en la EDLP GALP La Marina | 57.750,00 € |
| Projectes emmarcats en la EDLP GALP Santa Pola | 57.750,00 € |
| TOTAL | 231.000,00 € |

  

b) Segona comissió de valoració

Aplicació pressupostària G01120205GE00000.714A00.7, línia S0434, «Ajudes a inversions GALP», capítol 7

|  |  |  |  |  |
| --- | --- | --- | --- | --- |
| *GALP* | *2025* | *2026* | *2027* | *2028* |
| Projectes emmarcats en la EDLP GALP València | 140.000,00 € | 98.000,00 € | 84.000,00 € | 70.000,00 € |
| Projectes emmarcats en la EDLP GALP Costa de Azahar | 140.000,00 € | 98.000,00 € | 84.000,00 € | 70.000,00 € |
| Projectes emmarcats en la EDLP GALP La Marina | 140.000,00 € | 98.000,00 € | 84.000,00 € | 70.000,00 € |
| Projectes emmarcats en la EDLP GALP Santa Pola | 140.000,00 € | 98.000,00 € | 84.000,00 € | 70.000,00 € |
| TOTAL | 560.000,00 € | 392.000,00 € | 336.000,00 € | 280.000,00 € |

  

Aplicació pressupostària G01120205GE00000.714A00.4, línia S0483, «Ajudes als projectes de gastos desenrotllats dins de les EDLP», capítol 4

|  |  |
| --- | --- |
| *GALP* | *2025* |
| Projectes emmarcats en la EDLP GALP València | 38.500,00 € |
| Projectes emmarcats en la EDLP GALP Costa de Azahar | 38.500,00 € |
| Projectes emmarcats en la EDLP GALP La Marina | 38.500,00 € |
| Projectes emmarcats en la EDLP GALP Santa Pola | 38.500,00 € |
| TOTAL | 154.000,00 € |

  

En resum, els imports globals màxims que cal convocar en cada una de les línies són:

Aplicació pressupostària G01120205GE00000.714A00.7, línia S0434, «Ajudes a inversions GALP», capítol 7

Anualitat 2025

Import global màxim: 1.400.000,00 €

Anualitat 2026

Import global màxim: 980.000,00 €

Anualitat 2027

Import global màxim: 840.000,00 €

Anualitat 2028

Import global màxim: 700.000,00 €

Aplicació pressupostària G01120205GE00000.714A00.4, línia S0483, «Ajudes als projectes de gastos desenrotllats dins de les EDLP», capítol 4

Anualitat 2025

Import global màxim: 385.000,00 €

*Quart. Forma i termini de presentació de sol·licituds*

1. El termini de presentació de sol·licituds s’iniciarà l’endemà de la publicació de l’extracte de la resolució en el *Diari Oficial de la Generalitat Valenciana*  i es mantindrà obert durant 5 mesos.

2. De conformitat amb el que establixen l’article 14.3 de la Llei 39/2015, d’1 d’octubre, i l’article 15 de l’Orde 10/2024, de 4 d’octubre, les persones sol·licitants estan obligades a relacionar-se amb la Generalitat a través de mitjans electrònics, per la qual cosa hauran de presentar les sol·licituds telemàticament a través de la seu electrònica de la Generalitat en l’adreça d’Internet <https://sede.gva.es/va/inicio/procedimientos?id_proc=18051>, utilitzant els models normalitzats corresponents disponibles en esta.

Les persones físiques que no tinguen accés i disponibilitat de mitjans electrònics podran dirigir-se als GALP del territori en què vaja a fer-se l’actuació o a la direcció territorial corresponent per a fer el tràmit telemàtic.

Per a accedir de manera telemàtica al procediment, la persona sol·licitant ha de disposar de firma electrònica avançada, bé amb el certificat qualificat de representant d’entitat (si és persona jurídica) o bé amb el certificat reconegut per a ciutadans (si és persona física), els dos emesos per l’Agència de Tecnologia i Certificació Electrònica de la Comunitat Valenciana (ACCV). Així mateix, es pot utilitzar qualsevol altre sistema de firma electrònica admés per la seu electrònica de la Generalitat ([https://sede.gva.es/va/sistemes-d-identificacio-i-signatura-acceptats](https://sede.gva.es/es/sistemes-d-identificacio-i-signatura-acceptats)).

Quan es vullga tramitar un procediment en representació d’altres persones físiques o jurídiques, se seguirà el que establix l’article 5 de la Llei 39/2015, d’1 d’octubre, del procediment administratiu comú. Esta representació es pot atorgar a través del Registre de representants de l’ACCV

<https://www.accv.es/vl/servicios/ciudadanos-y-autonomos/registro-de-representantes/>. L’accés a este registre per part de les persones representades es pot fer amb un certificat qualificat de ciutadà (si és persona física) o de representant d’entitat (si és persona jurídica).

Les sol·licituds presentades s’han de firmar amb el certificat digital de la persona jurídica que presenta la sol·licitud o, si és el cas, amb el certificat digital del seu representant.

Així mateix, els documents que s’adjunten, la firma dels quals siga obligatòria, els firmarà electrònicament qui siga competent per a fer-ho.

En el supòsit que alguna de les persones sol·licitants presente la sol·licitud presencialment, es requerirà que l’esmene per mitjà de la presentació electrònica en els termes que preveu l’article 68.4 de la Llei 39/2015, d’1 d’octubre, mencionada. A estos efectes, es considerarà com a data de presentació de la sol·licitud aquella en la qual s’haja fet l’esmena.

Quan les persones interessades necessiten donar d’alta o modificar un compte bancari per a percebre les ajudes convocades, esta actuació es podrà de fer de manera telemàtica a través de la seu electrònica de la Generalitat (sede.gva.es/proc22648), d’acord amb el que preveu l’article 6 de l’Orde 2/2022, de la Conselleria d’Hisenda i Model Econòmic, per la qual es regulen les actuacions o tràmits d’alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat.

El formulari de sol·licitud incorpora les declaracions responsables següents, que les persones sol·licitants hauran de subscriure, en tot cas, per a poder accedir a l’ajuda. Estes declaracions s’han d’individualitzar per a cada un dels membres en el cas de les comunitats de béns o d’altres agrupacions sense personalitat jurídica:

a) Declaració responsable que la persona sol·licitant no està incursa en les prohibicions per a obtindre la condició de beneficiària establides en l’article 13 de la Llei 38/2003, de 17 de novembre, general de subvencions; que no és deutora de la Generalitat per reintegrament de subvencions; que complix amb els requisits exigits en la normativa reguladora; que disposa de la documentació que així ho acredita, i que es compromet a mantindre el seu compliment fins a la finalització del procediment.

b) Declaració responsable que totes les dades i declaracions responsables que figuren en esta sol·licitud són certes, i que la persona sol·licitant es compromet a destinar l’import de la subvenció que sol·licita al compliment dels objectius i les activitats que fonamenta la concessió de la subvenció.

c) Declaració responsable que s’ha informat les persones de les quals s’aporten dades o documentació en esta sol·licitud de:

– La comunicació d’estes dades a l’Administració per a tractar-les en l’àmbit de les competències pròpies i d’acord amb les finalitats del procediment.

– La possibilitat que l’Administració faça consultes relacionades amb les dades per a comprovar-ne, entre altres aspectes, la veracitat. Si esta consulta necessita una autorització per llei per part de les persones les dades de les quals s’han de consultar, la persona sol·licitant o el seu representant legal han d’haver arreplegat esta autorització, que ha d’estar disponible a requeriment de l’Administració en qualsevol moment.

– La possibilitat i la manera d’exercir els drets d’accés, rectificació, supressió, limitació del tractament o oposició que l’assistixen en relació amb el tractament de les dades personals pròpies.

d) Declarar si s’han obtingut subvencions o ajudes per a la mateixa finalitat i, en cas que hagen sigut sol·licitades altres subvencions o ajudes procedents de qualsevol administració o ens públic o privat, nacional o internacional, haurà d’especificar-se.

e) Declaració responsable de no haver comés una infracció greu o delicte o frau o haver participat en l’explotació, gestió o propietat de vaixells pesquers inclosos en la llista de vaixells de la Unió que practiquen pesca il·legal, no declarada i no reglamentada (INDNR), en els termes i terminis establits en l’article 11 de l’RFEMPA.

f) Declaració responsable del compliment de la normativa d’integració laboral de persones amb discapacitat d’acord amb el Decret 279/2004, de 17 de desembre.

g) Declaració responsable de no trobar-se en situació de crisi d’acord amb la normativa comunitària ni tindre ajudes pendents de recuperació a conseqüència d’una decisió prèvia de la Comissió Europea que les declare il·legals i incompatibles amb el mercat comú.

h) Declaració responsable de comunicar qualsevol variació que afecte les dades i la documentació entregada a l’Administració en el context de la tramitació d’esta ajuda.

i) Declaració responsable de facilitar en tot moment que s’efectuen els controls necessaris per a comprovar la concessió correcta de l’ajuda.

j) Declaració responsable de disposar de capacitat financera i capacitat tècnica per a dur a terme les actuacions per a les quals sol·licita la subvenció.

k) En el cas de subvencions d’import superior a 30.000 € en què els sol·licitants siguen empreses que, d’acord amb la normativa comptable, presenten compte de pèrdues i guanys abreujat, declaració responsable del compliment dels terminis legals de pagament.

Mitjançant la presentació de la sol·licitud, l’entitat sol·licitant manifesta davall la seua responsabilitat que totes les dades arreplegades en esta i en la documentació que s’adjunta són verídiques i que es troba en possessió de la documentació que així ho acredita, i queda a la disposició de la Generalitat per a les comprovacions, els controls i les inspeccions posteriors que s’estimen oportunes, inclòs l’acarament de les còpies aportades, per a la qual cosa podrà requerir-se l’exhibició del document original, sense perjuí de les facultats de comprovació, control i inspecció que tenen atribuïdes les administracions públiques.

*Quint. Documentació que ha d’acompanyar la sol·licitud d’ajuda.*

1. A la sol·licitud, s’adjuntarà la documentació:

a) En el cas d’entitats, amb o sense personalitat jurídica, i en els casos en què la sol·licitud es presente a través d’un representant, s’haurà d’acreditar la representació mitjançant qualsevol mitjà vàlid en dret que deixe constància fidedigna de la seua existència. La representació es podrà acreditar amb una firma qualificada de representant, a través de la documentació acreditativa de representació o, en cas d’estar registrat en el Registre de representants de l’Agència de Tecnologia i Certificació Electrònica de la Comunitat Valenciana (ACCV), a la consulta del registre per l’òrgan gestor.

b) En el cas de persones jurídiques, la documentació acreditativa de la constitució vàlida i inscripció registral.

c) En el cas d’entitats sense personalitat jurídica, la documentació acreditativa del nomenament d’un representant o apoderat únic de l’entitat, amb poders suficients per a complir les obligacions que, com a beneficiari, corresponen a l’entitat. Així mateix, es faran constar els compromisos d’execució assumits per cada membre de l’entitat i la quota de participació en l’entitat de cada un d’estos. Tot això, d’acord amb el model que es facilite sobre este tema en la seu electrònica de la Generalitat.

d) Certificat d’antecedents penals amb la totalitat dels antecedents no cancel·lats que tinguera la persona sol·licitant en el moment de la certificació. Este certificat haurà d’aportar-se obligatòriament en el cas de persones jurídiques o persones físiques que s’oposen a la consulta per part de l’òrgan gestor en el Registre central de penats.

e) Per a aquelles subvencions d’import superior a 30.000 euros, quan les persones sol·licitants siguen persones físiques i jurídiques, distintes de les entitats de dret públic, amb ànim de lucre i subjectes a la Llei 3/2004, de 29 de desembre, s’haurà d’acreditar el

compliment dels terminis de pagament previstos en la citada llei. L’acreditació del compliment s’efectuarà el dia de la presentació de la sol·licitud i es farà:

– En el cas que els sol·licitants siguen empreses que, d’acord amb la normativa comptable, no tinguen obligació de presentar comptes o presenten compte de pèrdues i guanys abreujat, acreditaran el compliment dels terminis legals de pagament mitjançant una declaració responsable inclosa en el model de sol·licitud.

– En cas que els sol·licitants siguen empreses que, d’acord amb la normativa comptable, no puguen presentar compte de pèrdues i guanys abreujat, acreditaran el compliment dels terminis legals de pagament mitjançant:

1r. Certificat emés per auditor inscrit en el Registre oficial d’auditors de comptes que continga una transcripció desglossada de la informació en matèria de pagaments descrita en la memòria dels últims comptes anuals auditats, quan d’estos es desprenga que s’assolix el nivell de compliment dels terminis de pagament establits en la Llei 3/2004, de 29 de desembre, determinat en este apartat, sobre la base de la informació requerida per la disposició addicional tercera de la Llei 15/2010, de 5 de juliol, de modificació de la Llei 3/2004, de 29 de desembre. Esta certificació serà vàlida fins que resulten auditats els comptes anuals de l’exercici següent.

2n. En el cas que no siga possible emetre el certificat al qual es referix el número anterior, Informe de procediments acordats, elaborat per un auditor inscrit en el Registre oficial d’auditors de comptes, que, sobre la base de la revisió d’una mostra representativa de les factures pendents de pagament a proveïdors de la societat a una data de referència, concloga sense la detecció d’excepcions al compliment dels terminis de pagament de la Llei 3/2004, de 29 de desembre, o en el cas que es detectaren, estes no impedisquen assolir el nivell de compliment requerit en l’últim paràgraf d’este apartat.

A l’efecte d’esta llei, s’entendrà complit el requisit exigit en este apartat quan el nivell de compliment dels terminis previstos en la Llei 3/2004, de 29 de desembre, siga igual o superior al percentatge previst en la disposició final sexta, lletra d, apartat segon, de la Llei 18/2022, de 28 de setembre, de creació i creixement d’empreses.

f) Si el sol·licitant és una empresa, la declaració sobre la grandària de l’empresa, d’acord amb el que establix sobre este tema la Recomanació de la Comissió, de 6 de maig de 2003 (DOUE núm. L 124 de 20.05.2003). S’adjuntarà la documentació acreditativa d’esta condició: Model de declaració de PIME, certificat de la plantilla mitjana de l’empresa (en cas d’oposar-se que l’òrgan gestor ho consulte), el compte de pèrdues i guanys i el balanç corresponent a l’últim exercici presentat en el Registre Mercantil. Per a aquelles entitats exemptes de l’obligació de presentar els comptes de pèrdues i guanys i el balanç corresponent a l’últim exercici en el Registre Mercantil, s’haurà de presentar, juntament amb la declaració sobre la grandària de l’empresa, l’impost de societats de l’últim exercici.

g) Si el sol·licitant no es troba dins de les excepcions previstes en l’article 4.2 de l’Orde 10/2024, de 4 d’octubre, l’acreditació de disposar de fonts de finançament estables i suficients per a mantindre la seua activitat durant tot el període subvencionat, així com per a participar en el seu finançament (capacitat financera). El criteri per a acreditar la capacitat financera serà el volum anual de negocis de la persona sol·licitant que, referit a l’any de major volum de negoci dels tres últims conclosos, haurà de ser, almenys, una vegada i mitja el cost previst de l’operació sense incloure l’impost sobre el valor afegit.

El volum anual de negocis de la persona sol·licitant s’acreditarà per mitjà dels seus comptes anuals aprovats i depositats en el Registre Mercantil, si estiguera inscrit en este registre, i en cas contrari, pels depositats en el registre oficial en què haja d’estar inscrit. Els empresaris individuals no inscrits en el Registre Mercantil acreditaran el seu volum anual de negocis mitjançant els seus llibres d’inventaris i comptes anuals legalitzats pel Registre Mercantil o mitjançant l’impost de societats de l’últim exercici.

En el cas que el sol·licitant siga un poder adjudicador, s’aportarà l’aprovació del gasto per l’òrgan de contractació o òrgan en què s’haja delegat esta funció.

Quan, a causa de la data de creació o d’inici d’activitat, el volum de negocis no estiguera disponible respecte dels tres exercicis anteriors, s’utilitzaran les projeccions de negoci dels anys successius. En este cas, haurà de presentar-se un pla de viabilitat econòmica de l’operació firmat per un tècnic competent.

h) Memòria valorada de les actuacions que contindrà, almenys, la informació següent:

– Productes que preveu la inversió i/o servicis que es prestaran.

– Objectius que es pretenen aconseguir o finalitat de l’acció.

– Justificació de les competències i qualificacions dels mitjans personals per a dur a terme l’actuació.

– Ubicació (adreça i coordenades, si és el cas).

– Pressupost desglossat en les diferents partides de gasto que el componen i factures proforma que han servit de base per a elaborar el pressupost.

– Quan el sol·licitant no siga poder adjudicador i l’import del gasto subvencionable siga igual o superior a 40.000 euros (IVA exclòs) en cas d’obres o 15.000 euros (IVA exclòs) en cas de subministraments o servicis, s’hauran de sol·licitar, com a mínim, tres ofertes de diferents proveïdors, amb caràcter previ a la contracció del compromís per a la instal·lació, la prestació del servici o l’entrega del bé, llevat que per les seues característiques especials no hi haja en el mercat un nombre suficient d’entitats que els facen, presten o subministren. En els casos en què l’oferta executada finalment executada no fora la de l’import econòmic menor, la persona sol·licitant haurà de justificar les raons que han motivat esta decisió. Si estes raons no estan prou motivades, l’oferta menor de les presentades en la fase de sol·licitud constituirà a este efecte el límit màxim de gasto elegible per al càlcul de l’ajuda.

A fi de garantir la moderació de costos en les inversions, l’administració pot recaptar assessorament extern per mitjà de servicis tècnics per a identificar gastos i preus mitjans susceptibles de superar els preus mitjans de mercat per a equips i instal·lacions de característiques similars. Els preus contrastats obtinguts així constituiran, com en l’apartat anterior, el límit màxim de gasto elegible per al càlcul de l’ajuda.

– Dades requerides per al càlcul dels criteris generals, els criteris específics i per a valorar la contribució als indicadors de resultat, així com la documentació justificativa d’estos.

– Quan es tracte de projectes amb finalitats productius i gasto subvencionable superior a 100.000 euros, l’estudi que prove la viabilitat econòmica de la inversió per mitjà d’un informe elaborat i subscrit per un titulat competent que haurà d’incloure, com a mínim, els paràmetres financers següents relatius a la inversió:

– Valor actual net (VAN).

– Taxa interna de retorn (TIR).

El cost d’este informe serà subvencionable.

– Calendari d’execució de les actuacions previstes en què s’especifiquen les dates d’inici i fi d’estes.

i) Documentació acreditativa del compliment dels requisits en matèria ambiental definida en l’apartat 5.5.3.4 del document del criteri de selecció de les operacions, en funció de la tipologia del projecte.

j) Documentació acreditativa de la titularitat del bé sobre el qual se sol·licita l’ajuda (certificació actualitzada del Registre Mercantil o de la Propietat), de la concessió per a l’explotació d’este o qualsevol altre document, degudament firmat, en el qual el titular del bé autoritze la persona sol·licitant a executar l’operació en el bé sobre el qual se sol·licita l’ajuda.

k) Projecte tècnic quan les inversions prevegen obres, instal·lacions o processos industrials que així ho requerisquen. Els projectes haurà de visar-los el col·legi professional corresponent en els casos previstos en el Reial decret 1000/2010, de 5 d’agost, sobre visat col·legial obligatori; en els casos en què no siga obligatori el visat, el tècnic que firme el projecte ha de presentar una declaració responsable en què s’incloga la informació següent:

«Nom i cognoms, DNI, titulació, especialitat, col·legi professional, número de col·legiat i correu electrònic.

Declare davall la meua responsabilitat que:

– Posseïsc la titulació assenyalada en l’apartat anterior.

– D’acord amb les atribucions professionals d’esta titulació, tinc competència per a redactar i firmar el projecte tècnic denominat «Nom del projecte»

– No estic inhabilitat, ni administrativament ni judicial per a redactar i firmar este projecte.

– Complisc amb els requisits legals establits per a l’exercici de la professió.

I per a deixar-ne constància i que tinga els efectes oportuns, s’expedix i firma esta declaració responsable de la veracitat de les dades i informació anteriors.»

El contingut dels projectes s’ajustarà al que establix l’article 233 de la Llei 9/2017, de 8 de novembre, de contractes del sector públic. Sobre la base d’això, els projectes d’obres hauran de comprendre, almenys:

i) Una memòria en la qual es descriga l’objecte de les obres, que arreplegarà els antecedents i la situació prèvia a estes, les necessitats que cal satisfer i la justificació de la solució adoptada, en què es detallaran els factors de tot orde que cal tindre en compte.

ii) Els plans de conjunt i de detall necessaris perquè l’obra quede perfectament definida, així com els que delimiten l’ocupació de terrenys i la restitució de servituds i altres drets reals, si és el cas, i els servicis afectats per l’execució de l’obra.

iii) El plec de prescripcions tècniques particulars, en què es farà la descripció de les obres i es regularà l’execució d’estes, amb expressió de la forma en què esta es durà a terme, les obligacions d’orde tècnic que corresponguen al contractista i la manera en què es durà a terme el mesurament de les unitats executades i el control de qualitat dels materials emprats i del procés d’execució.

iv) Un pressupost, integrat o no per diversos parcials, amb l’expressió dels preus unitaris i dels descompostos, si és el cas, l’estat de mesuraments i els detalls precisos per a la seua valoració.

v) Un programa de desenrotllament dels treballs o pla d’obra de caràcter indicatiu, amb previsió, si és el cas, del temps i cost.

vi) Les referències de tota mena en què es fonamentarà el replanteig de l’obra.

vii) L’estudi de seguretat i salut o, si és el cas, l’estudi bàsic de seguretat i salut, en els termes previstos en les normes de seguretat i salut en les obres.

viii) La documentació que vinga prevista en normes de caràcter legal o reglamentari.

ix) Llevat que això resulte incompatible amb la naturalesa de l’obra, el projecte haurà d’incloure un estudi geotècnic dels terrenys sobre els quals esta s’executarà.

x) Les factures proforma que han servit de base per a elaborar el pressupost.

Els projectes s’hauran de presentar d’acord amb el que es disposa en l’Orde 9/2016, de 22 d’abril, de 2016, de la Conselleria d’Agricultura, Medi Ambient, Canvi Climàtic i Desenvolupament Rural, per la qual s’establix el format digital per a la presentació de projectes tècnics. Este haurà de sotmetre’s a informe de l’oficina de supervisió de projectes d’acord amb el que disposa l’article 164.h de la Llei 1/2015, de 6 de febrer.

l) Acreditació que les actuacions no han conclòs materialment o s’han executat íntegrament abans que es presente la sol·licitud d’ajuda, ni han sigut realitzades o abonades fora del període comprés entre l’1 de gener de 2021 i el 31 de desembre de 2029. L’acreditació d’esta circumstància es farà:

– En operacions iniciades, però no finalitzades abans que es presente la sol·licitud d’ajuda, es comprovarà amb una acta de no inici funcionarial o notarial que acredite que l’operació s’ha iniciat amb posterioritat a l’1 de gener de 2021 i amb una acta funcionarial o notarial que acredite que l’operació no està finalitzada en el moment que es presente la sol·licitud d’ajuda.

– En operacions que s’inicien després de la presentació de sol·licitud d’ajuda, en una mateixa acta notarial o funcionarial es comprovarà el no inici i la no finalització de l’operació.

m) A més del que indica este article, s’haurà de presentar la documentació específica que s’establisca en l’EDLP perquè els GALP, com a entitat col·laboradora de l’Administració, emeten els informes pertinents que acrediten que les operacions complixen amb els criteris per a ser subvencionables i s’adeqüen al que indica en el seu procediment de selecció.

n) Declaració responsable que l’operació per la qual se sol·licita ajuda complirà amb la normativa aplicable en matèria d’accessibilitat per a les persones amb discapacitat segons model disponible en la seu electrònica de la Generalitat.

L’acreditació de la documentació relacionada s’efectuarà sense perjuí del que establix l’article 28.2 de la Llei 39/2015, d’1 d’octubre.

2. Quan l’administració actuant consulte o recapte dades o documents en l’àmbit de les finalitats de la convocatòria que estiguen en el seu poder o que els haja elaborat qualsevol altra administració, el règim aplicable serà el següent:

a) L’òrgan gestor del procediment ha d’estar autoritzat per la persona interessada per a poder consultar les dades d’estar al corrent dels pagaments amb l’Agència Tributària, estatal i autonòmica, i les dades d’identitat fiscal davant de l’Agència Estatal de l’Administració Tributària. En cas contrari, la persona interessada haurà d’aportar els documents acreditatius corresponents.

b) L’òrgan gestor del procediment té potestat per a consultar les dades d’estar al corrent amb la Tresoreria de la Seguretat Social, les dades del Registre Públic Concursal, el Registre de representants de l’Agència de Tecnologia i Certificació Electrònica de la Comunitat Valenciana (ACCV), la consulta d’inexistència d’antecedents penals en el cas de persones físiques i la consulta de la plantilla mitjana de l’empresa. En el cas d’inversions a bord de vaixells pesquers, comprovarà els dies d’activitat pesquera mitjançant els dispositius de localització de vaixells via satèl·lit (VMS), diaris electrònics a bord (DEA), diari de pesca o notes de venda. No obstant, si la persona interessada vol oposar-se a això, és imprescindible que indique la informació concreta de la consulta a la qual s’oposa i els motius que ho justifiquen. Si s’oposa a això, queda obligada a aportar els documents acreditatius corresponents.

c) L’òrgan gestor podrà verificar l’exactitud de les dades declarades per la persona interessada, d’acord amb el que establix la disposició addicional octava de la Llei orgànica 3/2018, de 5 de desembre, l’article 4 de la Llei 40/2015, d’1 d’octubre, de règim jurídic del sector públic, i l’article 13 de la Llei 38/2003, de 17 de novembre, general de subvencions. Dins de la potestat de verificació de l’òrgan gestor es consultarà la titularitat real en el Registre de titulars reals, tant de la persona interessada com dels contractistes en el cas de contractes subjacents. Així mateix, es consultaran les dades relatives a les inhabilitacions per a percebre subvencions registrades en la BDNS, les concessions de subvencions i ajudes registrades en la BDNS i les concessions a les quals aplica la regla minimis registrades en la BDNS.

*Sext. Documentació que ha d’acompanyar la sol·licitud de pagament*

1. El termini per a presentar la sol·licitud de pagament serà d’un mes comptat a partir de l’endemà de la data límit de finalització de l’acció que figura en la resolució de concessió de l’ajuda. Juntament amb la sol·licitud de pagament, degudament omplida, haurà d’aportar-se la documentació següent:

a) Memòria econòmica justificativa dels gastos realitzats en la qual s’incloga:

i) Una relació classificada dels gastos i les inversions de l’activitat, amb la identificació del creditor i del document, l’import, la data d’emissió i la data de pagament. S’indicarà, si és el cas, les desviacions esdevingudes respecte al pressupost sobre la base del qual es va concedir l’ajuda. Es presentarà en la seu electrònica de la Generalitat Valenciana.

ii) Les factures o els documents de valor probatori equivalent en el tràfic jurídic mercantil o amb eficàcia administrativa que suporten la relació classificada dels gastos i les inversions del punt anterior. Les factures han de complir els requisits establits en el Reial decret 1619/2012, de 30 de novembre, pel qual s’aprova el reglament mitjançant el qual es regulen les obligacions de facturació.

iii) Documents justificatius de pagament: es consideraran admissibles, com a documents acreditatius del pagament, les transferències bancàries, extractes o certificacions bancàries, o l’extracte o detall bancari que acredite el càrrec en el compte del beneficiari en el cas de pagaments mitjançant xecs nominatius.

En els documents de pagament, s’haurà de fer menció expressa als continguts següents que, per a ser vàlids, hauran de permetre identificar:

– La data efectiva d’eixida dels fons

– Al pagador, que haurà de ser el beneficiari de l’ajuda

– Al tercer que percep les quantitats pagades

– L’import que s’ha de justificar, que ha de coincidir amb l’imputat en el document de gasto.

– El concepte del pagament.

Si el document de pagament no fa referència al número de factura, aquell s’haurà d’acompanyar de la documentació que permeta acreditar la correspondència entre gasto i pagament.

No s’admeten els pagaments en metàl·lic, ni els rebuts d’estos pagaments es podran considerar vàlids per a justificar gastos elegibles.

iv) En el cas d’adquisició de maquinària i equips s’haurà d’adjuntar, a més, una relació dels equipaments subvencionats en la qual conste marca, model i número de sèrie o referència equivalent per a la seua identificació.

b) En el cas d’adquisició de béns immobles, el certificat de taxador independent degudament acreditat i inscrit en el registre oficial corresponent.

c) En cas de fer obres de millora i construcció d’infraestructures que es paguen mitjançant certificació, les certificacions parcials o finals d’obra de l’execució de les inversions.

d) En la justificació de la realització d’estudis, projectes tècnics, plans i documents similars, s’entregarà un exemplar en suport informàtic adequat per a possibilitar-ne la comprovació.

e) En el cas de projectes d’inversió subjectes a avaluació d’impacte ambiental, s’haurà d’aportar la resolució amb la qual s’haja conclòs l’avaluació i l’autorització substantiva del projecte.

f) Per a operacions que tinguen més de deu factures, el certificat d’un auditor inscrit en el Registre oficial d’auditors de comptes (ROAC) que indique que les factures presentades amb la sol·licitud de pagament s’han pagat en els terminis previstos en la llei 3/2004, de 29 de desembre, per la qual s’establixen mesures de lluita contra la morositat en les operacions comercials. Este certificat serà subvencionable. En el cas d’operacions fins a deu factures, la comprovació que s’han pagat en 30 dies es farà d’ofici. Per a les factures que no s’hagen pagat en eixe termini, s’haurà d’acreditar documentalment el compliment dels terminis previstos en la mencionada llei.

g) Llicències o autoritzacions exigibles en funció de l’activitat que s’ha de desenrotllar segons el dret aplicable.

h) Quan el sol·licitant siga un poder adjudicador, d’acord amb el que s’establix en l’article 3.3 de la Llei 9/2017, de contractes del sector públic, i l’operació que s’ha subvencionar es faça a través d’un contracte, s’aportarà una llista de control (checklist) omplida i subscrita per l’òrgan de contractació, segons el model normalitzat disponible en la seu de la Generalitat, en què es justifique que el contracte subjacent complix amb la Llei 9/2017, de contractes del sector públic, així com la pista d’auditoria i la documentació del contracte que la llista de control.

i) Les operacions que no siguen susceptibles de comprovació material hauran de justificar-se amb un informe o una memòria en què es detalle l’activitat subvencionada, la finalitat que es pretenia aconseguir amb l’ajuda, i en què es demostre la consecució d’esta finalitat.

j) A més del que indica este article, s’haurà de presentar qualsevol documentació addicional que s’establisca en l’EDLP per a comprovar que s’ha dut a terme l’operació.

k) En el cas que l’operació per a la qual se sol·licita la subvenció s'incloga en algun tipus d’activitat prevista en la prioritat 1, la prioritat 2 o la prioritat 4 del Programa FEMPA, s’haurà d’aportar la documentació que acredite les condicions i requisits per a estos tipus d’activitat, definits en els criteris de selecció per a la concessió de les ajudes del programa del FEMPA, aprovats per acord del Comité de Seguiment del Programa FEMPA 2021-2027 el 19 de juliol de 2023.

l) Indicadors de resultats de l’operació.

2. Quan l’administració actuant consulte o recapte dades o documents en l’àmbit de les finalitats de la convocatòria que estiguen en el seu poder o que els haja elaborat qualsevol altra administració, el règim aplicable serà l’establit en el resolc quint, punt 2, apartats a), b) i c) d’esta convocatòria.

*Sèptim. Criteris de valoració de les sol·licituds*

1. Les sol·licituds que complisquen amb els requisits exigits en les bases que regulen estes ajudes i en esta convocatòria, i així ho acredite l’informe de compliment de requisits emés per la secció de pesca marítima de la direcció territorial corresponent, les revisarà una comissió d’avaluació, seguint el que indica l’article 17 de l’Orde 10/2024, de 4 d’octubre.

2. Les sol·licituds presentades durant els dos mesos següents al de la publicació de l’extracte de la present convocatòria en el *Diari Oficial de la Generalitat Valenciana*  s’avaluaran conjuntament en una primera comissió de valoració. Les sol·licituds presentades durant el tercer, quart i quint mes següent al de la publicació de l’extracte de la present convocatòria en el *Diari Oficial de la Generalitat Valenciana*  s’avaluaran en una segona comissió de valoració.

*Octau. Resolució*

1. El director general competent en pesca marítima i aqüicultura resoldrà el procediment de concessió a la vista de la proposta de resolució, per delegació de la persona titular de la conselleria amb competències en matèria de pesca marítima i aqüicultura.

2. Mitjançant una resolució s’acordaran tant l’atorgament de les ajudes com la desestimació i la no concessió per inadmissió, denegació, desistiment, renúncia al dret o la impossibilitat material sobrevinguda.

3. La resolució de concessió de l’ajuda concretarà la data límit de finalització de l’acció d’acord amb criteris objectius de gestió d’estes ajudes, i es podran dividir en diverses anualitats. Abans d’esta data, el beneficiari haurà de comunicar a la secció de pesca marítima de la direcció territorial corresponent que ha finalitzat l’operació a l’efecte d’alçar la corresponent acta de final d’obra.

*Nové. Notificació*

1. La resolució de cada una de les successives convocatòries es notificarà als interessats d’acord amb el que disposen els articles 40 i següents de la Llei 39/2015, d’1 d’octubre, del procediment administratiu comú.

2. El termini màxim per a dictar i notificar esta resolució serà de sis mesos a comptar de la presentació de la sol·licitud. Transcorregut el termini assenyalat, sense que s’haja notificat una resolució expressa, podran entendre’s desestimades les sol·licituds per silenci administratiu als efectes previstos en l’article 25.1 a) de la Llei 39/2015, d’1 d’octubre, de procediment administratiu comú de les administracions públiques, i l’article 55 de la Llei 9/2001, de 27 de desembre, de mesures fiscals, de gestió administrativa i financera, i d’organització de la Generalitat.

*Dècim. Recurs*

Contra esta resolució, que posa fi a la via administrativa, podrà interposar-se potestativament un recurs de reposició davant del conseller d’Agricultura, Aigua, Ramaderia i Pesca, en el termini d’un mes, comptat des de l’endemà que es publique, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l’endemà que es publique. Tot això, de conformitat amb el que disposen els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, i l’article 46.1 de la Llei 29/1998, de 13 de juliol, reguladora de la jurisdicció contenciosa administrativa.

*Onzé. Protecció de dades de caràcter personal*

1. La gestió de les ajudes que preveuen estes bases comporta el tractament de dades de caràcter personal, per la qual cosa cal complir les mesures i les garanties que regula la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’estes dades, i la Llei orgànica 3/2018, de 5 de desembre, de protecció de dades personals i garantia dels drets digitals.

2. D’acord amb el que preveuen els articles 13 i 14 del Reglament (UE) 2016/679 i l’article 11 de la Llei orgànica 3/2018, de 5 de desembre, respecte del tractament de dades de caràcter personal, cal informar dels aspectes següents:

a) Nom del tractament: Ajudes en matèria de pesca i aqüicultura a càrrec de fons estructurals europeus (FEMPA).

Identitat del responsable del tractament: Conselleria competent en matèria d’agricultura.

b) Finalitat del tractament: Recopilació i tractament de dades necessàries per a la gestió financera, seguiment, auditoria i avaluació d'ajudes en el marc dels fons estructurals europeus en matèria de pesca i aqüicultura (FEMPA) que han de ser posats a la disposició de les autoritats de gestió, certificació i d’auditoria.

c) Exercici de dret: Les persones interessades tenen dret a sol·licitar l’accés, la rectificació i la supressió de les seues dades de caràcter personal, així com a sol·licitar la limitació o l’oposició al tractament d’estes i a no ser objecte de decisions individuals automatitzades, de manera presencial o telemàtica, de conformitat amb el que preveu l’adreça d’Internet següent: [sede.gva.es/va/proc19970](https://www.gva.es/va/inicio/procedimientos?id_proc=19438).

d) Reclamacions: Sense perjuí de qualsevol altre recurs administratiu o acció judicial, si la persona interessada considera vulnerat el seu dret a la protecció de dades, pot reclamar davant de la Delegació de Protecció de Dades de manera presencial o telemàtica d’acord amb el que es preveu en l’adreça d’Internet següent: [sede.gva.es/va/proc22094](https://www.gva.es/va/inicio/procedimientos?id_proc=22559), sense perjuí de la possibilitat de reclamar davant de l’Agència Espanyola de Protecció de Dades.

f) Es pot obtindre informació més detallada en l’enllaç següent:

<https://gvaoberta.gva.es/va/registre-activitats-de-tractament>

3. Quan la persona sol·licitant, o el seu representant legal, aporte dades de caràcter personal de terceres persones en el procediment administratiu, tindrà l’obligació d’informar dels aspectes següents:

a) La comunicació d’estes dades a l’Administració per a tractar-les en l’àmbit de les competències pròpies i d’acord amb les finalitats del procediment.

b) La possibilitat que l’Administració faça consultes relacionades amb les seues dades per a comprovar, entre altres aspectes, la veracitat d’estes. Si esta consulta necessita una autorització per llei per part de les persones les dades de les quals s’han de consultar, la persona sol·licitant o el seu representant legal han d’haver arreplegat esta autorització, que ha d’estar disponible a requeriment de l’Administració en qualsevol moment.

c) La possibilitat i manera d’exercir els drets d’accés, rectificació, supressió, limitació del tractament o oposició que l’assistixen en relació amb el tractament de les seues dades personals.

*Dotzé. Comunicació, publicitat, transparència, subministrament d’informació i dades obertes*

1. L’acceptació per part de les entitats beneficiàries del finançament de les ajudes regulades en la present orde implica l’acceptació de la seua inclusió en la llista d’operacions que serà publicada per l’autoritat de gestió de conformitat amb l’article 49.3 de l’RDC.

2. Els beneficiaris del FEMPA assumiran les obligacions de conformitat amb l’article 50 de l’RDC que es resumixen a continuació. L’incompliment d’estes obligacions podrà suposar una cancel·lació de l’ajuda fins d’un 3 % de l’ajuda corresponent al FEMPA:

a) en el lloc web oficial del beneficiari, quan este lloc web existisca, i en els seus comptes en els mitjans socials, faran una descripció breu de l’operació, de manera proporcionada en relació amb el nivell de l’ajuda, amb els seus objectius i resultats, i destacaran l’ajuda financera de la Unió;

b) proporcionaran una declaració que destaque l’ajuda de la Unió de manera visible en documents i materials de comunicació relacionats amb l’execució de l’operació, destinats al públic o als participants;

c) per a les operacions amb un cost total superior a 100.000 euros s’exhibiran plaques o tanques publicitàries resistents en un lloc ben visible per al públic, en les quals figure l’emblema de la Unió, de conformitat amb les característiques tècniques que figuren en l’annex IX de l’RDC, tan prompte com comence l’execució física d’operacions que impliquen inversions físiques o s’instal·len els equips que s’hagen adquirit.

d) per a les operacions que no s’incloguen en la lletra c, exhibiran en un lloc ben visible per al públic almenys un cartell de grandària mínima A3 o una pantalla electrònica equivalent amb informació sobre l’operació en què es destaque l’ajuda dels fons.

e) per a les operacions d’importància estratègica i les operacions amb un cost total superior a 47.113.524 euros, organitzaran una activitat o un acte de comunicació, segons convinga, i faran participar la Comissió i l’autoritat de gestió responsable en el moment oportú.

3. A més, les persones beneficiàries de la subvenció hauran de complir les obligacions de transparència previstes en la Llei 19/2013, de 9 de desembre, de transparència, accés a la informació pública i bon govern; la Llei 1/2022, de 13 d’abril, de transparència i bon govern de la Comunitat Valenciana, i en l’article 18 de la Llei general de subvencions:

a) En particular, les entitats privades han de complir les obligacions de publicitat activa que arreplega el capítol II del títol I de la Llei 19/2013, de 9 de desembre, quan:

i) Perceben durant el període d’un any ajudes o subvencions públiques en una quantia superior a 100.000 euros.

ii) Perceben, durant el període d’un any natural, alguna ajuda o subvenció de les entitats públiques de la Comunitat Valenciana que arreplega l’article 3 de la Llei 1/2022, en una quantia superior a 50.000 euros.

iii) Les ajudes o les subvencions percebudes representen almenys el 40 % del total dels seus ingressos anuals, sempre que arriben com a mínim a la quantitat de 5.000 euros.

En particular, s’han de publicar en els termes que preveuen els principis generals de l’article 5 de la Llei 19/2013; la informació institucional i organitzativa de l’article 6, i l’econòmica i pressupostària de l’article 8 d’esta. La publicació es farà a través de la pàgina web de l’entitat, o bé mitjançant la plataforma TEP – Transparència Entitats Privades, de GVA Oberta, a la qual es pot accedir en <https://gvaoberta.gva.es/va/tep>.

Esta informació s’haurà de publicar a partir de l’any següent a aquell en què s’hagen superat els llindars establits i s’haurà de mantindre publicada durant, almenys, quatre anys naturals.

Sense perjuí de les obligacions que preveuen els apartats anteriors, totes les entitats beneficiàries de subvenció han de fer la publicitat adequada del caràcter públic del finançament de programes, activitats, inversions o actuacions de qualsevol mena que siguen objecte de subvenció, incloent-hi el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i qualsevol altre mitjà de publicitat que es faça de l’activitat subvencionada.

c) Les entitats o les persones beneficiàries de subvencions estan obligades a subministrar a l’entitat concedent, amb un requeriment previ, tota la informació que siga necessària perquè esta complisca les obligacions que preveu la Llei 1/2022, de 13 d’abril, en el termini de 15 dies hàbils des del requeriment. Una vegada transcorregut el termini conferit en el requeriment sense que este s’haja atés, l’òrgan que haja fet el requeriment podrà acordar, amb un advertiment i una audiència previs a la persona interessada, la imposició de multes coercitives en els termes que preveu l’article 5 de la Llei 1/2022, de 13 d’abril.

d) Els nous conjunts de dades que es generen per la formalització i el desenrotllament de les subvencions atorgades per l’Administració de la Generalitat s’han de disposar, sempre que siga possible, com a conjunt de dades obertes.

*Tretzé. Efectes de la resolució*

Esta resolució tindrà efectes des de l’endemà de la publicació de l’extracte en el *Diari Oficial de la Generalitat Valenciana*.

Contra esta resolució, que posa fi a la via administrativa, es podrà interposar un recurs potestatiu de reposició davant del mateix òrgan que la dicta, en el termini d’un mes comptat des de l’endemà de la publicació, d’acord amb el que es disposa en els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, o bé directament un recurs contenciós administratiu, en el termini de dos mesos comptats des de l’endemà de la publicació, de conformitat amb el que s’establix en la Llei 29/1998, de 13 de juliol, reguladora de la jurisdicció contenciosa administrativa.

  

Madrid, 25 de novembre de 2024

Miguel Barrachina Ros

Conseller d'Agricultura, Aigua, Ramaderia i Pesca